stanford-oval/wikipedia huggingface dataset:
פרס באפט"א לשחקן הטוב ביותר בתפקיד משנה
זוכים ומועמדים > שנות ה-2020

| שנה> 2020 הטקס ה-74.2020 הטקס ה-74.2020 הטקס ה-74.2020 הטקס ה-74.2020 הטקס ה-74.2020 הטקס ה-74.2020 הטקס ה-74.2021 הטקס ה-75 .2021 הטקס ה-75 .2021 הטקס ה-75 .2021 הטקס ה-75 .2021 הטקס ה-75 .2021 הטקס ה-75 .2021 הטקס ה-75 .2022 הטקס ה-76 .2022 הטקס ה-76 .2022 הטקס ה-76 .2022 הטקס ה-76 .2022 הטקס ה-76 .2022 הטקס ה-76 .2022 הטקס ה-76  | שחקן> .דניאל קלויה.בארי קוגן.אלן קים.לסלי אודום ג'וניור.קלארק פיטרס.פול רייסי..טרוי קוצור.מייק פייסט.קירן היינדס.וודי נורמן.ג'סי פלמונס.קודי סמית'-מקפי..בארי קיוגאן.ברנדן גליסון.ג'ונתן קי קואן.אדי רדמיין.אלברט שוך.מייקל וורד | סרט> .Judas and the Black Messiah.Calm with Horses.Minari.One Night in Miami....הזהב של נורמן.צלילי מטאל..CODA.סיפור הפרברים.בלפסט.C'mon C'mon.כוחו של הכלב.כוחו של הכלב.."רוחות אינישרין"."רוחות אינישרין"."הכול בכל מקום בבת אחת"."האחות הטובה"."במערב אין כל חדש"."אימפריית האור" | תפקיד> .פרד המפטון.דימפנה.דייוויד יי.סם קוק.אוטיס.ג'ו..פרנק רוסי.ריף.פופ.ג'סי.ג'ורג' ברבנק.פיטר גורדון..דומיניק קרני.קולם דוהרטי.ווימונד וואנג.צ'ארלס קאלן.סטניסלאוס "קאט" קצ'ינסקי.סטפן |
| --- | --- | --- | --- |
2023 הטקס ה-77: 
| 2023 הטקס ה-77 | רוברט דאוני ג'וניור | "אופנהיימר" | לואיס סטראוס |
| 2023 הטקס ה-77 | רוברט דה נירו | "רוצחי פרח הירח" | וויליאם קינג הייל |
| 2023 הטקס ה-77 | ג'ייקוב אלורדי | "סלטברן" | פליקס קטון |
| 2023 הטקס ה-77 | ראיין גוסלינג | "ברבי" | קן |
| 2023 הטקס ה-77 | פול מסקל | "כולנו זרים" | הארי |
| 2023 הטקס ה-77 | דומיניק ססה | "נשארים לחג" | אנגוס טולי |
קאט דנינגס

| --- | --- |

דנינגס בפרימיירת הסרט "תור: העולם האפל", 2013
 לידה:  13 ביוני 1986 (בת 38) ארצות הברית פילדלפיה, פנסילבניה, ארצות הברית
 שם לידה:  קתרין ויקטוריה ליטבק
 מדינה:  ארצות הברית 
 תקופת הפעילות:  מ-2000
 www.katdennings.com
 פרופיל ב-IMDb
 
קת'רין ויקטוריה ליטבק (באנגלית: Katherine Victoria Litwack; ‏נולדה ב־13 ביוני 1986), המוכרת בשם הבמה קאט דנינגס (Kat Dennings), היא שחקנית יהודייה-אמריקאית. מוכרת בזכות תפקידיה בסרטים "הלילה של ניק ונורה" (2008), "בית השפנפנות" (2008), ובתור דארסי לואיס בסרט גיבורי העל "תור" (2011) ובהמשכיו "תור: העולם האפל" (2013) ו"תור: אהבה ורעם" (2022). היא מוכרת גם בזכות תפקידה בתור מקס בלאק בסדרת הטלוויזיה "מרוששות" (2011 - 2017).
ביוגרפיה

קתרין ויקטוריה ליטבק נולדה בעיירה ברין מור (אנ') ליד פילדלפיה, פנסילבניה, למשפחה יהודית ממוצא ליטאי ורוסי. אמה, אלן ג'ודית-ליטבק (במקור - שץ) היא משוררת וקלינאית תקשורת ואביה, ג'רלד ג'יי ליטבק הוא פרמקולוג מולקולרי ומרצה במכללה. דנינגס היא הצעירה מבין חמישה אחים.
דנינגס קיבל חינוך ביתי; ההרשמה היחידה שלה בבית ספר הייתה לחצי יום בבית הספר המרכזי לחברים (אנ'). היא סיימה את לימודיה בתיכון בגיל 14, ולאחר שנתיים עברה עם משפחתה ללוס אנג'לס כדי להמשיך לשחק במשרה מלאה ועד מהרה אימצה את שם המשפחה המקצועי "דנינגס".
קריירה

בתור ילדה בת 10 כבר הופיעה בפרסומות טלוויזיה, ובגיל 14 השתתפה בתפקיד אורח בפרק אחד בסדרה "סקס והעיר הגדולה" בתור ילדת בת מצווה. השתתפה בסדרת הסיטקום "לגדל אבא" בתור בתו הבכורה של בוב סאגט, וב-2003 התארחה בפרק בסדרה "ללא עקבות" ובפרק בסדרה "CSI".
ב-2003 שיחקה בסרט הטלוויזיה "הסנובים" (The Snobs) בתפקיד איזבל.
בשנת 2004, ביצעה דנינגס את הבכורה הקולנועית שלה בקומדיית ההתבגרות המוזיקלית "בקול גדול", בה גילמה את תלמידת הפסנתר סלון.
ב-2005 כבר פרצה דנינגס עם תפקידה של מארלה בתה של טריש פידמונט (קתרין קינר) בקומדיה המצליחה "בתול בן ארבעים", לכך נוספו עוד חמש הופעות אורח בסדרת הדרמה "ER" בתור זואי באטלר והופעה במערבון "בלב העמק" לצידו של אדוארד נורטון.
גילמה את מולי, הבת הבכורה והמרדנית של ליאה פאולר בסרט ההמשך לקומדיה "ביג מאמא".
הופיעה בקומדיית ההתבגרות "צ'ארלי ברטלט" בתור סוזן גרדנר, אהובתו של הנער העשיר צ'ארלי ברטלט (אנטון ילצ'ין) ובתו של מנהל בית הספר ניית'ן (רוברט דאוני ג'וניור).
זכתה להערכה רבה ב-2008 על תפקידה הראשי לצידו של מייקל סרה בקומדיית ההתבגרות הרומנטית "הלילה של ניק ונורה". בסרט הופיעה בתפקיד הראשי בתור נורה סילברברג תיכוניסטית הנפגשת באקראי עם ניק, איתו אין לה שום דבר במשותף מלבד הטעם המוזיקלי. על הופעתה זכתה למועמדות לפרס פריצת השנה בטקס סרטי ה-MTV.
לאותה שנה הוסיפה גם הופעה בתור מונה בקומדיה בהפקתו של אדם סנדלר "בית השפנפנות" לצידה של אנה פריס.
ב-2009 הופיעה בדמותה של סטייסי אחותו של טואי תומפמסון בקומדיית הילדים של רוברט רודריגז "קצרים", ובתור הפרוצה הצעירה קתרינה דברופקוויץ' בסרט גיבורי-העל הקנדי "דפנדור". ב-2011 החלה לככב בסדרה הקומית "מרוששות" ברשת CBS. בהמשך ב-2011, שיחקה את דארסי לצידה של נטלי פורטמן בסרט אודות גיבור-העל, "תור", כחלק מהיקום הקולנועי של מארוול. בשנת 2013, שבה לתפקידה בסרט ההמשך, "תור: העולם האפל".
בנוסף ב-2013, הופיעה בקליפ של להקת הנסון לשיר "Get the Girl Back" לצידה של ניקי ריד.
בשנת 2017 החלה לדבב את דמותה של ליאה בירץ' בסדרה האנימציה "פה גדול" מבית נטפליקס.
בשנת 2020 היא כיכבה בסרט הקומי "Friendsgiving", בכיכוכבה ובהפקתה של מאלין אקרמן.
בשנת 2021 שבה לשחק את דמותה של דארסי במיני-סדרה "וונדה-ויז׳ן" ושנה לאחר מכן, בסרט "תור: אהבה ורעם" בשנת 2022.
חיים אישיים

מ-2011 עד 2014, דנינגס יצאה עם השחקן ניק זאנו, שכיכב לצדה בסדרה "מרוששות". מ-2014 עד 2016, דנינגס יצאה עם הזמר ג'וש גרובן.
ב-6 במאי 2021, אושר כי דנינגס נמצאת במערכת יחסים עם המוזיקאי אנדרו ווילקס-קרייר; השניים נפגשו בלוס אנג'לס מוקדם יותר באותה שנה. שבוע לאחר מכן, ב-13 במאי 2021, הודיעו בני הזוג על אירוסיהם בחשבון האינסטגרם שלהם.
דנינגס הצהירה במקומון יהודי בלוס אנג'לס: "היהדות היא חלק חשוב מאוד מההיסטוריה שלי, אבל הדת היא לא חלק מחיי". בהמשך הכתבה נאמר שמבחינתה היא מזוהה עם היהדות יותר בצורה אתנית ותרבותית מאשר דתית. בנוסף סיפרה: "אני במיליון אחוז יהודייה. לא נראה לי שיש לי קרובי משפחה שהם לא יהודים".
ב-2003 דווח על כך שדנינגס עושה מדיטציה טרנסצנדנטלית. ב-2020 הצהירה כי היא הפכה לצמחונית בעקבות צפייה בסרט "David Attenborough: A Life On Our Planet".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2004 | בקול גדול | סלואן |  |
| 2005 | בלב העמק | אפריל |  |
| 2005 | בתול בן ארבעים | מרלה פידמונט |  |
| 2005 | לונדון | לילי |  |
| 2006 | ביג מאמא 2 | מולי פולר |  |
| 2007 | צ'ארלי ברטלט | סוזן גרדנר |  |
| 2008 | בית השפנפנות | מונה |  |
| 2008 | הלילה של ניק ונורה | נורה סילברברג |  |
| 2009 | איש התשובות | דליה |  |
| 2009 | קצרים | סטייסי תומפסון |  |
| 2009 | Defendor | קטרינה "קאט" דברופקוביץ |  |
| 2010 | Daydream Nation | קרוליין וקסלר |  |
| 2011 | תור | דארסי לואיס |  |
| 2012 | לכתוב אהבה על זרועותיה | רנה יו |  |
| 2013 | תור: העולם האפל | דארסי לואיס |  |
| 2014 | Suburban Gothic | בקה תומפסון |  |
| 2015 | Hollywood Adventures | עצמה |  |
| 2020 | בשביל מה יש חברים?! | אבי |  |
| 2022 | תור: אהבה ורעם | דארסי לואיס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2000 | סקס והעיר הגדולה | ג'ני ברייר | פרק: "Hot Child in the City" |
| 2001 - 2002 | Raising Dad | שרה סטיוארט | תפקיד ראשי; 22 פרקים |
| 2002 | The Scream Team | קלייר קארלייל | סרט טלוויזיה של ערוץ דיסני |
| 2003 | ללא עקבות | ג'ניפר נורטון | פרק: "Sons and Daughters" |
| 2003 | פחות ממושלמת | קייטלין | פרק: "The Girl Next Door" |
| 2004 | CSI | מיסי וילסון | פרק: "Early Rollout" |
| 2005 | Clubhouse | אנג'לה | פרק: "Stealing Home" |
| 2005 | CSI: ניו יורק | שרה אנדקוט | פרק: "Manhattan Manhunt" |
| 2005 - 2006 | ER | זואי באטלר | 5 פרקים |
| 2009, 2010 | אבא אמריקאי | טנקרי / מושבעת צעירה | דיבוב; 2 פרקים |
| 2011 - 2017 | מרוששות | מקס ג'ורג' בלאק | תפקיד ראשי (6 עונות); 138 פרקים |
| 2012 | רובוט צ'יקן | דמויות שונות | דיבוב; פרק: "Executed by the State" |
| 2014 | טקס פרסי בחירת הקהל ה-40 (אנ') | מנחה | שודר ברשת CBS הנחתה לצד בת' ברס |
| 2014 | רחוב סומסום | עצמה | פרק: "Bert's Training Wheels" |
| 2014 | חדר החדשות | בלייר לנסינג | פרק: "Run" |
| 2015 - 2018 | היסטוריה שתויה | קנטקי דייזי (אנ')/ הרדינג גרטרוד (אנ')/ סאדי העז | 3 פרקים |
| 2017 - 2020 | פה גדול | לאה בירץ' | דיבוב; 14 פרקים |
| 2017 | משפחת סימפסון | ולארי | דיבוב; פרק: "Mr. Lisa's Opus" |
| 2018 | Dallas & Robo | דאלאס מונשיינר | דיבוב; 8 פרקים גם מפיקה |
| 2019 - 2022 | Dollface | ג'ולס ויילי | תפקיד ראשי (2 עונות); 20 פרקים גם מפיקה בפועל |
| 2021 | וונדה-ויז'ן | דארסי לואיס | מיני-סדרה |
| 2021 | מה אם...? | דארסי לואיס | דיבוב; פרק: "What If... Thor Were an Only Child?" |
הערות שוליים

↑  Liam Gilliver, ‘Thor’ Star Kat Dennings Ditches Meat After Watching David Attenborough’s New Film, Plant-Based News, October 18, 2020
| --- | --- |
בקרת זהויות :  BNE: XX4784638  BnF: cb16528546w (data)  GND: 14372830X  ISNI: 0000 0001 1620 8621  LCCN: no2007082055  MusicBrainz: bdb98b8f-f22d-4fb6-add6-773cdd65a559  NKC: xx0230865  NLK: KAC2020M7134  NTA: 370406699  SUDOC: 162451334  VIAF: 36699907   WorldCat (עם VIAF): 36699907 
דנינגס בפסטיבל הסרטים הבינלאומי בטורונטו 2010
מבנה נהגים

מבנה נהגים לנהגי אוטובוס בגדרה
ללא תשתיות.
מבנה נהגים של נהגי קו 5 של המטרונית באזור יגור בקו מיגור דרך נשר לחיפה
מבנה נהגים ברוטרדם
מבנה נהגים, הוא מבנה (לרוב יביל) המשמש מנוחה לנהגים בתחנות קצה של מסלולי תחבורה ציבורית. המבנה אמור לכולל שירותים, מטבחון, פינת ישיבה ומיזוג אוויר. בו נהג האוטובוס יוכל לנוח לפני הנסיעה הבאה. מרחב זה נדרש על מנת לאפשר לנהגים הפסקה קלה בין הנסיעות, הפסקת שירותים, אזור התארגנות בתחילת ובסיום יום עבודה.
הנחיות משרד התחבורה מדברות על מבנה נהגים בשטח של 40 מ"ר הכולל חדר מנוחה בגודל של 12 מ"ר, הכולל מטבחון, בנוסף לשני תאי שירותים.
היסטוריה

מחוץ לגוש דן, ירושלים וחיפה, רוב השירות לנהגים ניתן בתחנות המרכזיות ששימשו כמוקד היציאה והסיום של הקווים ולכן השירות העירוני ברוב הערים האלה דמה ל"פרח" - קווים שכונתיים מעגליים היוצאים מהתחנה המרכזית ומסיימים בה.  התחנות המרכזיות נתנו את שירותי ההתרעננות של הנהגים. זהו סוג שירות שהיה טוב לערים המונות עשרות אלפי תושבים, והוא ייתר את הצורך במסופים ברוב ערי ישראל. גידולן את הערים, לצד גיוון במסלולי התחבורה הציבורית. וסגירת חלק מהתחנות המרכזיות העלה את הכמות של תחנות הקצה. נכון לשנת 2019, רק ב-50% מתחנות הקצה היו מבני נהגים.
ב-2019 הוקצה תקציב של 10 מיליון שקלים לצורך בניית תחנות התרעננות לנהגי אוטובוסים ברחבי הארץ. בסוף 2019, תחקיר של חדשות 12 חשף מסמך של משרד התחבורה המראה רשימה של עיריות ורשויות מקומיות שהתמהמהו או סירבו להקים מבנים אלו, על אף התקציב שהוקצה לכך.
במאי 2022 פתחו עובדי חברת אגד במחאה על רקע חוסר במבני נהגים כנדרש ב-26 תחנות. בין היתר הצביעו על העובדה כי היעדר מקום ראוי להתפנות בו מייצר אפליה מגדרית כלפי נהגות, וחסם בפני השתלבות נשים בענף. במסגרת המחאה, נמנעו מנקיטת צעדים ארגוניים שהשפיעו על ציבור הנוסעים, אך לבשו חולצות מחאה במהלך יום העבודה. בית הדין האזורי לעבודה בתל אביב הבהיר אף הוא כי משרד התחבורה צריך להציג פתרונות בכל הקווים בהם אין מענה לנהגים.
הערות שוליים

↑  ניצן צבי כהן, ‏"ב-26 קווים של אגד אין לנהגים שירותים, הדבר הכי בסיסי לעובד", באתר דבר העובדים בארץ ישראל, 21 במאי 2022
1 2  משרד התחבורה - הרשות הארצית לתחבורה ציבורית, הנחיות להכנת פרוגרמות למתקני תשתית לתפעול תחבורה ציבורית (עמ' 51), ‏נובמבר 2022
↑  הרוכב לאוטובוסים, הרוכב לאוטובוסים: בואו ונבנה מסופים!!!, באתר הרוכב לאוטובוסים, ‏יום ראשון, 11 בדצמבר 2022
↑  כרמל ליבמן, ‏"פצצה מתקתקת על הכביש": אלה הרשויות שלא מאפשרות להקים תחנת רענון לנהגי אוטובוס, באתר ‏מאקו‏, 12 בדצמבר 2019
↑  ניצן צבי כהן, ‏"מבייש להיות נהג״: עובדי אגד יחלו בשורת צעדי מחאה על תנאי העסקתם, באתר דבר העובדים בארץ ישראל, 9 במאי 2022
↑  ניצן צבי כהן, ‏"ב-26 קווים של אגד אין לנהגים שירותים, הדבר הכי בסיסי לעובד״, באתר דבר העובדים בארץ ישראל, 21 במאי 2022
↑  ניצן צבי כהן, ‏"נאבקים על הכבוד": מחאת החולצות השחורות של עובדי אגד, באתר דבר העובדים בארץ ישראל, 10 במאי 2022
↑
ניצן צבי כהן, ‏בית הדין לעבודה על המחסור בעמדות לנהגי האוטובוס: "בלתי מתקבל על הדעת״, באתר דבר העובדים בארץ ישראל, 28 ביוני 2022
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מבנה נהגים".
בית הסוהר דמון

| --- | --- |

 מידע כללי
 סוג:  בית סוהר
 מיקום:  הכרמל, דרומית לחיפה
 מדינה:  ישראל ישראל
 
 קואורדינטות:  32°43′59″N 35°01′21″E﻿ / ﻿32.733°N 35.0225°E﻿ / 32.733; 35.0225
  (למפת הגליל המערבי מוגדלת) בית הסוהר דמון(למפת הגליל המערבי רגילה) בית הסוהר דמון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הסוהר דמון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הסוהר דמון
 
בית הסוהר דמון לאחר השריפה בכרמל בשנת 2010
he
בית הסוהר דמון הוא בית סוהר השוכן על הר הכרמל.
בית הסוהר נבנה על אתרו של יישוב קדום מהתקופה הביזנטית בשם "ח'רבת א-דמון". בחצר הכלא התגלתה רצפת פסיפס, בורות קברים חצובים ושברי עמודים.
היסטוריה

בית הסוהר דמון הוקם בשנת 1953 על אדמות שהיו שייכות לחברת "קרמאן, דיק וסלטי" בבעלות משפחת קרמאן – משפחה ערבית מוסלמית מחיפה – במקום שהיו בו מחסני טבק. את בית הסוהר הקימו האסירים עצמם, שעברו מבתי סוהר אחרים, שבהם לא היה מקום. בית הסוהר דמון סבל שנים רבות מבעיות תחזוקה ובריחות של אסירים. בדצמבר 1987 נותר בית הסוהר מספר ימים ללא חשמל ומים זורמים.
בשנת 2000 נסגר בשל המצב הירוד בו. לאחר האינתיפאדה השנייה נפתח מחדש. כיום משמש בית הסוהר למאסר ולמעצר של שוהים בלתי חוקיים, אגף אסירות ביטחוניות, וכן אגף  של אסירים פליליים העוסקים בתחזוקתו. בית הסוהר עבר שיפוץ מקיף הכולל שדרוג כלל אגפי הכלא, וכן שופר מערך הביטחון ההקפי של בית הסוהר, בבית הסוהר מוחזקים כ-250 אסירים, מרביתם שוהים בלתי חוקיים, והוא בעל רמת ביטחון בינונית.
ב-2 בדצמבר 2010, במהלך השרפה בכרמל, נשרפו יערות מסביב לכלא והוא פונה. כ-37 צוערים של שירות בתי הסוהר נהרגו בעת שהיו בדרך לסייע לפינוי הכלא, כשהאוטובוס שבו נסעו נלכד בלהבות. הייתה זו הפעם הראשונה בתולדות המדינה בה פונה כלא שלם מיושביו. על אף שהאש בערה מסביב לבית הכלא הוא לא ניזוק.
הערות שוליים

↑  "כל מקום ואתר", הוצאת משרד הביטחון, עמוד 113
↑  אלכס כרמל, תולדות חיפה בימי הטורקים, הוצאת יד בן צבי, 1969, עמ' 179
↑  מנחם מרקוס, "הר הכרמל - סקר נוף ומסלולי טיול", הוצאת רשות שמורות הטבע, 1997, עמ' 66
↑  אמיר גילת, אסירי כלא דמון נותרו ללא מים וחשמל ובשב"ס שקלו את פינויים, מעריב, 27 בדצמבר 1987
↑  "ישראל היום", 3 בדצמבר 2010, עמוד 9
| רכס הכרמל |
| --- | --- | --- |
| הרים, עמקים ונקודות ציון גאוגרפיות | בקעת אלון • הר אלון • הר אורן • הר חורשן • הר ערקן • הר שוקף • הר סומק • הר טללים • חניון האגם •  מצוק מגדים • עין ורדיה • עין עמיקם • עמק מהר"ל •  סטלה מאריס • רום כרמל • חוטם הכרמל |  |
| נחלים | נחל אבן  • נחל אורן • נחל אזוב  • נחל אחוזה  • נחל אלרואי • נחל בוסתן • נחל גחר • נחל גיבורים • נחל גלים • נחל דורים • נחל הוד • נחל ורדיה • נחל חוסיפה • נחל חיק • נחל חרובים • נחל יגור • נחל כלח • נחל לוטם • נחל מגדים • נחל מהר"ל • נחל מערות • נחל נדר • נחל מעפילים • נחל נץ • נחל נשר • נחל סבך • נחל סעדיה • נחל ספונים • נחל עובדיה • נחל עמיק • נחל עמירם • נחל קטיע • נחל רקית • נחל רקפת • נחל שיח • נחל תן |  |
| אתרים ארכאולוגים | חורבת דובה • חורבת כרך • חורבת סומקה • חורבת קסטרא • חורבת רקית • מבצר ראש מיה • מחצבות קדומים • מערת אורן • מערות אורנית • מערת גמל • מערת הגדי • מערת הנחל • מערת תנור • מערת כבארה • מערת מיסליה • מערת ספונים • מערת רקפת • נווה דוד |  |
| נקודות ציון | בית אוליפנט • גבעת ההגנה • חוות משמר הכרמל • חורשת הארבעים • בית סוהר דמון • מלון יערות הכרמל • מקאם הנביא אבו אברהים • מצפה עופר • משמר הכרמל • קרן הכרמל • פארק הכרמל • פארק נשר • בית הקברות הצבאי בעספיא |  |
| יישובים | חיפה • נשר • טירת כרמל • דלית אל-כרמל • עספיא • יגור • בית אורן • גבעת וולפסון • ניר עציון • עין הוד • ימין אורד • עין חוד • כרם מהר"ל • עופר • מאיר שפיה • פוריידיס • זכרון יעקב • מעיין צבי |  |
| שונות | גאולוגיה של הכרמל • השרפה בכרמל בשנת 1989 • השרפה בכרמל בשנת 2010 • כביש 672 • כביש 705 • כביש 721 • כביש 7212 • דרך נוף כרמל • מטמון עספיא • חזירי הבר בחיפה • מלון יערות הכרמל • ההר הירוק תמיד  • גל השריפות בישראל בשנת 2016  • יקבי כרמל |  |
ערך זה הוא קצרמרבנושא ישראל. אתם מוזמנים לתרום לוויקיפדיה ו.
מייקל דאגלס

| --- | --- |

דאגלס בפסטיבל הסרטים דוביל, 2016
 לידה:  25 בספטמבר 1944 (בן 80) ניו ברנזוויק, ארצות הברית 
 שם לידה:  Michael Kirk Douglas 
 מדינה:  ארצות הברית 
 תקופת הפעילות:  מ-1966 
 מקום לימודים:  אוניברסיטת קליפורניה בסנטה ברברה  בית הספר איגלברוק  בית הספר צ'ואט רוזמרי הול  בית הספר אלן-סטיבנסון 
 בן או בת זוג:  קתרין זיטה-ג'ונס (18 בנובמבר 2000–?) 
 צאצאים:  קמרון דאגלס, קאריס זיטה  דאגלס, דילן דאגלס 
 פרסים והוקרה:  פרס דונוסטיה (1997)  פרס האמי לשחקן ראשי במיני סדרה או סרט (2013)  פרס מכון הסרטים האמריקאי על מפעל חיים (2009)  מפקד מסדר האמנויות והספרות (2011)  פרס סטלייט לשחקן הטוב ביותר במחזמר או קומדיה (2001)  פרס גילדת שחקני המסך לצוות השחקנים הטוב ביותר בסרט קולנוע (2001)  פרס אוסקר לשחקן הטוב ביותר (1988)  פרס עולם התיאטרון (1971)  פרס אוסקר לסרט הטוב ביותר (1976)  פרס גלובוס הזהב  היכל התהילה של ניו ג'רזי  כוכב בשדרת הכוכבים בהוליווד 
 פרופיל ב-IMDb
 
מייקל קירק דאגלס (באנגלית: Michael Kirk Douglas; נולד ב-25 בספטמבר 1944) הוא שחקן קולנוע וטלוויזיה ומפיק יהודי-אמריקאי. זוכה שני פרסי אוסקר (כמפיק – 1975 וכשחקן ראשי – 1987), שישה פרסי גלובוס הזהב, פרס אמי (2013) ופרס בראשית (2015). בנו של השחקן קירק דאגלס.
ביוגרפיה

דאגלס נולד בניו ברונזוויק, ניו ג'רזי, הבכור מבין שני בניהם של זוג השחקנים קירק דאגלס ודיאנה דיל. סבו וסבתו מצד אביו היו מהגרים יהודים מצ'אבוסי (כיום בבלארוס, אז חלק מהאימפריה הרוסית). אביו נולד בשם איסר דניאלוביץ'. אימו נולדה בברמודה למשפחה נוצרית. הוריו התגרשו כשהיה בן 7 ואימו נישאה שנית. הוא התגורר עימה ועם אביו החורג עד גיל 16. יש לו עוד שני אחים מנישואיו השניים של אביו.
דאגלס רואה עצמו כיהודי רפורמי, אף כי איננו נחשב ליהודי על פי ההלכה מאחר שאמו הייתה נוצרייה-פרוטסטנטית.
דאגלס למד בבית ספר פרטי בניו יורק, אחר כך בבית ספר פרטי ופנימייה בדירפילד, מסצ'וסטס, ובוולינגפורד, קונטיקט. הוא קיבל תואר ראשון באמנות הדרמה מאוניברסיטת קליפורניה בסנטה ברברה בשנת 1968, ולמד משחק אצל ווין האנדמן בתיאטרון אמריקן פלייס, בניו יורק.
קריירה

תפקידו הראשון בקולנוע היה במקרה, בעת שביקר בישראל בפעם הראשונה עם אביו, ב–1965 כשהיה בן 20, לצורך צילומי הסרט "הטל צל ענק", בו כיכב אביו קירק דאגלס, שגילם את דמותו של האלוף דוד מרכוס. בזמן הצילומים מישהו שהיה צריך לנהוג בג'יפ צבאי לא יכול היה לעשות זאת, ואז אביו אמר לו: קפוץ פנימה ותנהג אתה.
תפקיד המשחק המשמעותי הראשון שלו היה במחזה טלוויזיוני, "The Experiment", עבור רשת CBS ב-1969.
בשנים 1972–1976 שיחק בסדרת הטלוויזיה "רחובות סן פרנסיסקו", ששודרה ברשת ABC.
בשנת 1975 הפיק את הסרט "קן הקוקייה", שזכה בחמישה פרסי האקדמיה האמריקנית לקולנוע (פרס אוסקר), בכיכובו של ג'ק ניקולסון.
בשנת 1978 כיכב בסרט המתח "עילפון חושים" בבימויו של מייקל קרייטון. שנה אחר כך כיכב בדרמה "הסינדרום הסיני" לצד ג'יין פונדה, ג'ק למון, סרט העוסק בשאלת הבטיחות של תחנות כוח גרעיניות. העלילה עוקבת אחר שדרנית וצלם טלוויזיה המגלים בעיות בטיחות קשות בכור גרעיני המוסתרות ומטוייחות על ידי הנהלת הכור.
בשנת 1984 כיכב לצד קת'לין טרנר ודני דה ויטו בסרט ההרפתקאות "בעקבות האוצר הרומנטי", שאותו גם הפיק. ובשנת 1985 בסרט ההמשך "בעקבות אוצר הנילוס".
בשנת 1985 כיכב בתפקיד כוריאוגרף בדרמה המוזיקלית "שורת המקהלה".
בשנת 1987 כיכב סרטו של אוליבר סטון "וול סטריט", בתפקיד ברוקר צעיר שמנסה להתעשר ממידע פנים ואת הקונפליקטים שהוא חווה בדרך. על משחקו בסרט זכה בפרס אוסקר לשחקן הטוב ביותר. באותה שנה גם כיכב, לצד גלן קלוז, במותחן הארוטי "חיזור גורלי", סרט העוסק בניאוף ותוצאותיו האפשריות וההרסניות. הסרט זכה להצלחה קופתית, וגרף הכנסות של 220 מיליון דולר חודשים בלבד לאחר שיצא לאקרנים.
בשנת 1992 כיכב לצד שרון סטון במותחן הארוטי "אינסטינקט בסיסי". הסרט זכה להצלחה קופתית גדולה והיה לאחד משוברי הקופות של שנת 1992, עם הכנסה של כמעט 353 מיליון דולר. על תפקידו בסרט קיבל דאגלס שכר שיא של 15 מיליון דולר.
בשנת 2000 כיכב לצד אשתו קתרין זיטה-ג'ונס בסרט הפשע "טראפיק", בבימויו של סטיבן סודרברג. הסרט זכה לביקורות חיוביות, והיה מועמד לחמישה פרסי אוסקר שמתוכם הוא זכה בארבעה.
בשנת 2003 הפיק וכיכב, לצד אביו קירק ובנו קמרון, בסרט "הכל עובר במשפחה". עלילת הסרט עוקבת אחר שלושה דורות של משפחה ניו יורקית שלא מתפקדת. הסרט היה מבוסס בחלקו על חלקים בביוגרפיה של משפחת דאגלס עצמה.
בשנת 2006 כיכב לצד קים בייסינגר במותחן "המאבטח" שהפיק ארנון מילצ'ן, כשומר הראש של אשת נשיא ארצות הברית.
בשנת 2013 כיכב בסרט "חיי עם ליברצ'ה", סיפורו האמיתי של סקוט טורסון צעיר שהגיע להוליווד, פגש במקרה את הפסנתרן ליברצ'ה, ובין השנים התפתחתה מערכת יחסים סוערת ומורכבת שלוותה את ליב'רצה עד לימי גסיסתו ממחלת האיידס. על תפקידו בסרט
זכה בפרס גלובוס הזהב ובפרס גילדת שחקני המסך.
בשנת 2018 שיחק בתפקיד הנרי פים, בסרט גיבורי-העל "אנטמן והצרעה" של אולפני מארוול. באותה שנה גם זכה בפרס גלובוס הזהב בקטגוריית השחקן הטוב ביותר בסדרה קומית, על תפקידו בסדרה "שיטת קומינסקי" של נטפליקס.
חיים אישיים

דאגלס נשא לאישה את דיאנדרה לוקר ב-20 במרץ 1977. לזוג נולד בן אחד, השחקן קמרון דאגלס (נולד ב-13 בדצמבר 1978). בשנת 1980 היה דאגלס מעורב בתאונת סקי קשה שבעקבותיה נטל פסק זמן מקריירת המשחק למשך שלוש שנים. בספטמבר 1992 טופל במרכז טיפול למכורים לאלכוהול. בשנת 2000, לאחר 23 שנות נישואים, דאגלס ודיאנדרה התגרשו.
דאגלס פגש לראשונה את קתרין זיטה-ג'ונס, בפסטיבל הסרטים האמריקאי של דוביל בצרפת בשנת 1998. הם נפגשו לאחר שראה את הסרט "המסכה של זורו" שבו השתתפה, וביקש לעמוד בקשר איתה במהלך הפסטיבל. דאגלס התחתן עם זיטה-ג'ונס ב-18 בנובמבר 2000. לזוג שני ילדים, מייקל דילן (נולד ב-8 באוגוסט 2000) וקאריס זיטה (נולדה ב-20 באפריל 2003). באוגוסט 2013, לאחר 13 שנות נישואים, דאגלס וזיטה-ג'ונס החליטו להיפרד, אך באוקטובר 2013 הם חידשו את הקשר, וביוני 2014 הגיעו לישראל לחגוג יחד בר מצווה בירושלים לבנם הצעיר דילן. בריאיון ב-2018 אמרה זיטה-ג'ונס כי יש להם נישואים פתוחים.
בספטמבר 2008 הנחה דאגלס את טקס פתיחת פסטיבל הסרטים הישראלי בלוס אנג'לס.
במהלך אוגוסט 2010 הודיע דאגלס כי הוא סובל מסרטן בגרונו, אולם בינואר 2011, הוא הודיע שנרפא.
ב-2 ביוני 2024 במהלך מלחמת חרבות ברזל הגיע לביקור תמיכה בישראל, במסגרתו ביקר בקיבוץ בארי שנפגע אנושות בטבח שבעה באוקטובר.
פרסים והוקרה

בשנת 2009 זכה בפרס פרס מכון הסרטים האמריקאי למפעל חיים.
בינואר 2015 הכריזה קרן פרס בראשית (Genesis Prize) על בחירתו של דאגלס לחתן השני של הפרס. הפרס בסך מיליון דולר הוענק לדאגלס ב-18 ביוני 2015 בירושלים. דאגלס הודיע על כוונתו לתרום את כספי הפרס לעידוד הפעילות להגברת המודעות לחשיבות הגיוון והפתיחות בחיי העם היהודי, ולמציאת פתרונות חדשניים לבעיות קיומיות ברמת הקהילה והעולם כולו.
פילמוגרפיה

הטל צל ענק (1966) - בתפקיד: נהג ג'יפים
שלום לך, גיבור (1969) - בתפקיד: קארל דיקסון
אדם בשש בבוקר (1970) - בתפקיד: אדם גיינס
עץ הקיץ (1971) - בתפקיד: ג'רי
נפוליאון וסמנתה (1972) - בתפקיד: דניאל ארלינגטון וויליאמס השלישי
קן הקוקייה (1975) - בתפקיד: מפיק הסרט
עילפון חושים (1978) - בתפקיד: דוקטור מארק בלואס
הסינדרום הסיני (1979) - בתפקיד: ריצ'רד אדמס
זה התור שלי (1980) - בתפקיד: בן לוין
בעקבות האוצר הרומנטי (1984) - בתפקיד: ג'ק קולטון
שורת המקהלה (1985) - בתפקיד: הכוריאוגרף זאק
אוצר הנילוס (1985) - בתפקיד: ג'ק קולטון
וול סטריט (1987) - בתפקיד: גורדון גקו
חיזור גורלי (1987) - בתפקיד: דאן גאלאגאר
מלחמת רוז ברוז (1989) - בתפקיד: אוליבר רוז
גשם שחור (1989) - בתפקיד: ניק קונקלין
אינסטינקט בסיסי (1992) - בתפקיד: הבלש ניק קוראן
ניצוץ באפלה (1992) – בתפקיד: אד לאיילנד
בדרך למטה (1993) – בתפקיד: די פאנס
חשיפה (1994) – בתפקיד: תום סאנדרס
הנשיא מאוהב (1995) - בתפקיד: אנדרו שפרד
הרוח והחושך (1996) - בתפקיד: צ'ארלס רמינגטון
המשחק (1997) – בתפקיד: ניקולאס ואן הורטון
רצח מושלם (1998) - בתפקיד: סטיבן טיילור
יום אחד בספטמבר (1999) - סרט דוקומנטרי - בתפקיד: קריין
נערי הפלא (2000) - בתפקיד: גריידי טריפ
טראפיק (2000) - בתפקיד: רוברט וייקפילד
אל תוציא מילה (2001) - בתפקיד: נייתן קונראד
ערב אחד במקולס (2001) - בתפקיד: מיסטר ברמייסטר
מתחתנים עם ההורים (2003) - בתפקיד: סטיב טובייאס
הכל עובר במשפחה (2003) - בתפקיד: אלכס גרומברג
אל הארץ היפה (2004) - בתפקיד: גורדון גק
אני, אתה והוא (2006) - בתפקיד: מיסטר טומפסון
המאבטח (2006) - בתפקיד: פיט גאריסון
מלך קליפורניה (2007) - בתפקיד: צ'ארלי
אקסיות לכל הרוחות (2009) - בתפקיד: הדוד וויין
מעבר לכל ספק (2009) - בתפקיד: מארק האנטר
איש בודד (2009) - בתפקיד: בן קאלמן
וול סטריט 2: הכסף מדבר (2010) - בתפקיד: גורדון גקו
בגידה כפולה (2011) - בתפקיד: אלכס קובלנץ
חיי עם ליברצ'ה (2013) - ולדזיו ולנטינו ליברצ'ה, פסנתרן ובדרן נודע
סוף סוף וגאס (2013) - בתפקיד: בילי גארזון
ראשי הממשלה: החלוצים סרט דוקומנטרי בתפקיד: יצחק רבין
וכך הלאה (2014) - בתפקיד: אורן ליטל
ככה זה עובד (2014) - בתפקיד: אורן ליטל
אנטמן (2015) - בתפקיד: דוקטור האנק פים
הרחק מהישג יד (2015) - בתפקיד: ג'ון מאדק
המתקפה (2017) - בתפקיד: אריק לאשס
אנטמן והצרעה (2018) - בתפקיד: דוקטור האנק פים
הנוקמים: סוף המשחק (2019) - בתפקיד: דוקטור האנק פים
אנטמן והצרעה: קוונטומאניה (2022) - בתפקיד: דוקטור האנק פים
פילמוגרפיה > טלוויזיה

ה-FBI‏ (1971) - בתפקיד: ג'רי ויליאמס
מרכז רפואי (1971) - בתפקיד: ג'ונתן קואולי
שיטת קומינסקי (2018–2021) - בתפקיד: סאנדי קומינסקי
לא רעב ולא אוהב (2019, דיבוב) - בתפקיד: גיא-אם-איי
מה אם...? (2021, דיבוב) - דוקטור האנק פים
פרנקלין (2024) - בנג'מין פרנקלין